nahid-hub/BLUGE-bengali-wikipedia-section-title-prediction huggingface dataset:
৮ জানুয়ারি হংকং-এর স্বাস্থ্য নিরাপত্তা সংস্থা ভাইরাসটির ব্যাপারে নিরাপত্তা কার্যক্রম গ্রহণ শুরু করে। একইসাথে হাসপাতালে ভ্রমণ ও অন্যান্যদের মাস্ক পরিধানের ব্যাপারে নোটিশ জারি করে। বিমানবন্দরে নিরাপত্তা বৃদ্ধি করে এবং ২০২০ সালের প্রথম সপ্তাহে অন্তত ২০ জনকে পরীক্ষা করে প্রায় সবার মধ্যে অন্যান্য ভাইরাস পাওয়া যায়। ২২ জানুয়ারি, ৩৯ বছর বয়সী একজনের প্রথম এই ভাইরাস ধরা পড়ে। এর পূর্বে তিনি উহান ভ্রমণ করেছিলেন। ৫৬ বছর বয়সি আরেক জনের শরীরেও ভাইরাস পাওয়া যায়।

হংকং সরকার ‘লেডি ম্যাকলেহোজ হলিডে ভিলেজ’কে রোধ প্রতিরোধী অঞ্চল হিসেবে ঘোষণা করে। ২৩ জানুয়ারি, আরো ৩ জনের শরীরে ভাইরাস পাওয়া যায় যারা এর পূর্বের দুই জনের সংস্পর্শে এসেছিলেন। হংকং ট্যুরিজম বোর্ড লুনার নববর্ষ কাপ ও চার দিন ব্যাপী পূর্বঘোষিত লুনার ফেস্টিভাল বাতিল করে। ২৪ জানুয়ারি পঞ্চম ব্যক্তির শরীরে ভাইরাস ধরা পড়ে। একইদিন সরকার এটিকে ‘জরুরি অবস্থা’ হিসেবে ঘোষণা করে সর্বোচ্চ সতর্কতা জারি করে। একইসাথে হংকং-এর জনপ্রিয় বিনোদন কেন্দ্রগুলো পরবর্তী নোটিশ না দেওয়া পর্যন্ত বন্ধ ঘোষণা করে।

২৮ জানুয়ারি হংকং ও চীনের মূলভূখণ্ডের মধ্যকার দ্রুত গতির রেল যোগাযোগ বন্ধ করে দেয়। ৩০ জানুয়ারি থেকে ফেরি যোগাযোগও বন্ধ হয়ে যায়। কিছু কিছু সীমান্ত চেক পয়েন্টও বন্ধ করে দেওয়া হয়। এছাড়া, জাদুঘর ও গ্রন্থাগারসহ সকল ধরনের প্রতিষ্ঠান বন্ধ ঘোষণা করে।

সঠিক অনুচ্ছেদ শিরোনাম কোনটি?
titleA. শ্রীলঙ্কা
titleB. কানাডা
titleC. হংকং
titleD. জাপান
উত্তর: titleC
"শুদ্ধ সিমহালা" প্রতীক হলো সিংহলী বর্ণমালার প্রধান প্রতীক, যা সকল ক্ষেত্রে ব্যবহার করা হয়। এই সকল প্রতীক দ্বারা উক্ত ভাষার শব্দের যেকোন বিন্যাস সঠিকভাবে উপস্থাপন করা যায়। এই বর্ণমালা মূর্ধন্য ব্যাঞ্জনধ্বনী ⟨ḷ⟩ ও ⟨ṇ⟩ এর জন্য প্রতীক গঠন করেছে, তবে আধুনিক ভাষায় এদের অস্তিত্ব নেই। এই দুই বর্ণ "এলু" উপস্থাপন করার জন্য দরকারী ছিলো। বর্তমানে এটি ধ্বনিতাত্ত্বিক দৃষ্টিকোণ থেকে অপ্রচলিত। কিন্তু যেই সমস্ত শব্দ ঐতিহাসিকভাবেই এই অক্ষর ধারণ করেছে, তাদের লেখার জন্য এখনো উক্ত প্রতীক ব্যবহার করা হয়।
সঠিক অনুচ্ছেদ শিরোনাম কোনটি?
titleA. পরিভাষা এবং শব্দবিদ্যার মধ্যে সম্পর্ক
titleB. ইতিহাস ও ব্যবহার
titleC. "শুদ্ধ সিমহালা"র প্রতীক
titleD. নামকরণ
উত্তর: titleC
প্রযোজক হিসেবেও ভালো মুন্সিয়ানার পরিচয় রেখেছেন টম ক্রুজ। মিশন ইমপসিবল ছবিটি তারই উদাহরণ। ২০০৫ সালে হলিউড সাংবাদিক এডওয়ার্ড জে এপস্টিন দাবি করেন, খুব কমসংখ্যক প্রযোজক আছেন, যিনি টম ক্রুজের মতো বিলিয়ন-ডলার চুক্তির চলচ্চিত্রে সাফল্যের নিশ্চয়তা দিতে পারেন। ক্রুজ/ওয়াগনার প্রডাকশনস ক্রুজ ও তার অংশীদার ওয়াগনারের ফিল্ম প্রোডাকশন কোম্পানি।

সঠিক অনুচ্ছেদ শিরোনাম কোনটি?
titleA. জনপ্রিয়তা
titleB. সম্মাননা
titleC. প্রযোজনা
titleD. ক্যারিয়ার
উত্তর: titleC
নামটি "জেনু" এবং "জেমু" উভয় নামেই পরিচিত। অষ্টম শ্রেণির পাঠ্যক্রমে তিন পৃষ্ঠার পাঠ্য অন্তর্ভুক্ত রয়েছে, হাববার্ডের হাতে লেখা যাতে জেনু গল্পটি বিশদভাবে দেওয়া হয়েছে।

অনুমান করা হয় যে অতিপ্রাকৃতিক নামটি কমিক বই ভিলেনের কাছ থেকে পাওয়া গেছে, যিনি "আমি জীবিত হাল্কের স্লেভ!" গল্পে প্রথম আবির্ভূত হয়েছিলেন! চরিত্রটি তৈরী করেছেন স্ট্যান লি এবং জ্যাক কার্বি । জেমনু হলেন এক দৈত্যাকার, লোমযুক্ত আন্তঃগ্যালাকটিক অপরাধী, যিনি একটি কারাগার গ্রহ থেকে পালিয়ে এসেছিলেন, পৃথিবীতে ভ্রমণ করেছিলেন এবং সমগ্র মানব জনসংখ্যাকে সম্মোহিত করেছিলেন। ইলেক্ট্রিশিয়ান জো হার্পারের দ্বারা জেমনুর পরাজয়ের পরে, জেমনু সূর্যের কক্ষপথে নিয়মিত বৈদ্যুতিক শক অবস্থায় বন্দী ছিল এবং মানুষের মধ্যে জেমনুর অস্তিত্বের কোন স্বাক্ষর পাওয়া যায় নি। 

সঠিক অনুচ্ছেদ শিরোনাম কোনটি?
titleA. গল্প ফাঁস
titleB. ভাষ্য
titleC. নাম
titleD. গল্পের উৎপত্তি
উত্তর: titleC
এসময় জ্যোতির্বিজ্ঞান, আলকেমি, গণিত, চিকিৎসা বিজ্ঞান, আলোকবিজ্ঞানসহ প্রতিটি ক্ষেত্রে আরব বিজ্ঞানীরা এগিয়ে ছিলেন।

বাগদাদে মোঙ্গল আক্রমণের আগ পর্যন্ত অতিক্রান্ত সময়কে ইসলামি স্বর্ণযুগ বলে গণ্য করা হয়। আব্বাসীয়দের ক্ষমতায় আগমন ও রাজধানী দামেস্ক থেকে বাগদাদে স্থানন্তরের পর থেকে স্বর্ণযুগ শুরু হয়। আব্বাসীয়রা কুরআন ও হাদিসের জ্ঞানের প্রতি উৎসাহমূলক বাণীতে অণুপ্রাণিত হয়। বাগদাদে বাইতুল হিকমাহ প্রতিষ্ঠা ও আব্বাসীয়দের জ্ঞানের প্রতি আগ্রহের কারণে এসময় মুসলিম বিশ্ব বিজ্ঞান, দর্শন, চিকিৎসা, শিক্ষার বুদ্ধিবৃত্তিক কেন্দ্র হয়ে উঠে। মুসলিম ও অমুসলিম উভয় সম্প্রদায়ের পন্ডিত ব্যক্তিরা বিশ্বের জ্ঞানকে আরবিতে অণুবাদ করার কাজে নিয়োজিত হন। হারিয়ে যাওয়ার সম্ভাবনা ছিল এমন অনেক ধ্রুপদি কাজ আরবি ও ফারসিতে এবং পরবর্তীতে তুর্কি, হিব্রু, ও ল্যাটিনে অণুবাদ করা হয়। মুসলিম বিশ্ব বিভিন্ন সংস্কৃতির মিথস্ক্রিয়ার স্থলে পরিণত হয় এবং প্রাচীন রোম, চীন, ভারত, পারস্য, মিশর, উত্তর আফ্রিকা, গ্রিক ও বাইজেন্টাইন সভ্যতা থেকে প্রাপ্ত জ্ঞানকে এগিয়ে নিয়ে যায়। 

সঠিক অনুচ্ছেদ শিরোনাম কোনটি?
titleA. ইসলামি স্বর্ণযুগ
titleB. বাসতাকের আব্বাসীয় খানাত
titleC. দর্শন
titleD. সাম্রাজ্যের অবনতি
উত্তর: titleA
হেলেট বায়ু প্রকল্প চারধাপে নির্মিত হয়ঃ হেলেট ১ (ব্রাউন হিল বায়ু প্রকল্প নামেও পরিচিত ), হেলেট ২ (হেলেট  হিল ) হেলেট ৪ (উত্তর ব্রাউন হিল ) এবং হেলেট ৫ (ব্লাফ র‍্যাঞ্জ)। প্রস্তাবিত হেলেট ৩ (এমটি ব্রায়ান) বায়ু প্রকল্প ২০১২ সালে এজিএল থামিয়ে দেয়।

হেলেট ১ ৪৫টি সাজলন ২.১ মেগাওয়াট এস৮৮ টার্বাইন এর সমন্বয়ে গঠিত(মোট ৯৫ মেগাওয়াট) এবং ২০০৮ এর  জুনে তৈরি সম্পন্ন হয়। হেলেট ২ ৩৪টি সাজলন ২.১ মেগাওয়াট টার্বাইন (মোট ৭১.৪ মেগাওয়াট)  এবং ২০০৯ এর শেষে তৈরি সম্পন্ন হয়।হেলেট ৪ ৬৩ টি টার্বাইনের সমন্বয়ে গঠিত এর মোট ক্ষমতা ১৩২ মেগাওয়াট এবং এটি ২০১১ এ পুরোদমে কাজ শুরু করে।হেলেট ৫ ২৫ টি সাজলন ২.১ মেগাওয়াট টার্বাইন এর সমন্বয়ে গঠিত, এটির নির্মাণ ২০১২ এর প্রথমভাগে শেষ হয়।

সঠিক অনুচ্ছেদ শিরোনাম কোনটি?
titleA. লেক বনি বায়ু প্রকল্প (২৭৮৫ মেগাওয়াট)
titleB. ওয়াটল পয়েন্ট বায়ু প্রকল্প(৯১ মেগাওয়াট)
titleC. ২০১১ এর নবায়নযোগ্য জ্বালানি পরিকল্পনা
titleD. হেলেট বায়ু প্রকল্প (৩৫০ মেগাওয়াট)
উত্তর: titleD
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।

এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১০৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১০৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১১০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১১৩ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১১৪ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১১৫ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়।
সঠিক অনুচ্ছেদ শিরোনাম কোনটি?
titleA. বর্তমান ও প্রাক্তন বিজয়ী সাংসদদের তালিকা
titleB. ফলাফল
titleC. ইতিহাস
titleD. বিধানসভা কেন্দ্রগুলি
উত্তর: titleD
নিচেরসারিতে কার্যকরী ডানহাতি ব্যাটসম্যান ও ডানহাতি ফাস্ট-মিডিয়াম বোলিংয়ের অধিকারী কাউয়ি ১৯৩২-৩৩ মৌসুমে অকল্যান্ডের পক্ষে প্রথম-শ্রেণীর ক্রিকেটে অংশগ্রহণ করতে শুরু করেন। এরপর ১৯৩৪-৩৫ মৌসুম থেকে প্লাঙ্কেট শীল্ডে নিয়মিত পদচারণা ছিল তার। ১৯৯৫ সালে তার সম্পর্কে উইজডেনের স্মরণীকায় উল্লেখ করা হয় যে, ব্যাটসম্যান হিসেবে তিনি যাত্রা শুরু করেন। তবে, অকল্যান্ড দলে অনেক প্রতিভাধর ব্যাটসম্যান থাকায় দলে নিজের অবস্থান নিশ্চিতকরণে তাকে বোলার হতে হয়েছিল। বোলার হিসেবে তিনি নিখুঁত বোলিং করতেন ও পিচে পড়ার পর বলকে বাঁক খাওয়ানোতে সক্ষমতা দেখাতেন। উইজডেন লক্ষ্য করে যে, পরবর্তীকালে বিখ্যাত নিউজিল্যান্ডীয় বোলার রিচার্ড হ্যাডলির বোলিং অনেকটাই তার মতো ছিল।

১৯৩৬-৩৭ মৌসুমের পূর্ব-পর্যন্ত ঘরোয়া ক্রিকেটে তেমন সফলতা পাননি। তবে, ঐ মৌসুমে চারটি প্রথম-শ্রেণীর খেলায় অংশ নিয়ে ২১ উইকেট পান। তন্মধ্যে, অকল্যান্ডে ওয়েলিংটনের বিপক্ষে প্রথমবারের মতো পাঁচ-উইকেট লাভ করেন। খেলায় তার বোলিং পরিসংখ্যান ছিল ৫/৮১। সুন্দর ক্রীড়াশৈলী প্রদর্শনের স্বীকৃতিস্বরূপ ১৯৩৭ সালে কার্লি পেজের নেতৃত্বে নিউজিল্যান্ড দলের সদস্যরূপে ইংল্যান্ড গমন করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ইংল্যান্ড সফর
titleC. ব্যক্তিগত জীবন
titleD. অবসর
উত্তর: titleA
লক্ষীপুর শহরের নামটি খুব পুরাতন। এর নাম নিয়ে দুটি মতামত আছে – প্রথম মতামতানুসারে স্থানটির নাম হিন্দু ধন-সম্পত্তির অধিষ্টাত্রী লক্ষ্মী দেবীর নামে নামকরণ করা হয় এবং দ্বিতীয় মতামতানুসারে লক্ষীপুর শহরের নাম দিমাসা রাজা লক্ষ্মীনারায়ণের নামানুসারে নামাঙ্কিত হয় যিনি একদা কাছাড়ি রাজাদের রাজত্বকালে এই অঞ্চলে রাজত্ব করেছিলেন।

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. মহকুমা
titleC. ব্যুৎ্পত্তি
titleD. লক্ষীপুর পৌরসভা
উত্তর: titleC
হোভারিং একটি ভিন্ন ধরনের ডানা ঝাপটিয়ে উড়বার পদ্ধতি। এ পদ্ধতিতে পাখি খুব দ্রুত ডানা ঝাপটিয়ে এক জায়গায় স্থির ভেসে থাকে; অনেকটা হেলিকপ্টারের মত। পাখি উল্লম্বভাবে খুব দ্রুত ডানা ঝাপটায় বলে এভাবে ভেসে থাকতে পারে। সাধারণত আকারে ছোট পাখিরা হোভারিং কৌশলে উড়তে পারে। মাছরাঙা ও মৌপায়ী পাখিরা হোভারিং করতে পারে। হামিংবার্ড হোভারিং করে ফুলে ফুলে মধু খেয়ে বেড়ায়। মাছরাঙা পানির উপরের তলে ভেসে ভেসে নিচে ঘুরে বেড়ানো শিকার শনাক্ত করে। পাকড়া মাছরাঙা হল সবচেয়ে বড় পাখি যেটি হোভারিং করতে পারে।

সঠিক অনুচ্ছেদ শিরোনাম কোনটি?
titleA. সোরিং বা সেইলিং
titleB. অন্যান্য পদ্ধতিসমূহ
titleC. হোভারিং
titleD. উড্ডয়নের বিভিন্ন পদ্ধতি
উত্তর: titleC
মোঙ্গলদের একদম প্রাচীন সাহিত্যকীর্তি থেকে শুরু করে এখনকার আধুনিক পপ গানে পর্যন্ত যা বারবার উঠে এসেছে তা হলো বাবা-মায়ের প্রতি ভালোবাসা এবং গৃহকাতরতা, নিজের মাতৃভূমির জন্যে এক তীব্র আকুতি। তালের দৈনন্দিন জীবনের মতো শিল্পসাহিত্যেও ঘোড়া সবসময়ই বড় ভূমিকা পালন করেছে। প্রাচীন বীরদের কিংবদন্তি মোঙ্গলরা আজো স্মরণ করে। এই স্তেপভূমিতে আতিথেয়তা এতোই গুরুত্বপূর্ণ যে তা ঐতিহ্যগতভাবেই সেটা স্বীকৃত ধরে নেয়া হয়। মোঙ্গলদের অনেকের নামে "বাটোর" শব্দটি থাকে, এর অর্থ 'বীর'। তাদের রাজধানীর নামও উলানবাটোর (। মধ্যযুগে যেসব জাতি এ অঞ্চল দখল করেছে, শব্দটা তাদের ভাষাতেও ঢুকে পড়েছে, এবং এখন বুলগেরীয়, রুশ, পোলিশ, হাঙ্গেরীয়, ফারসি, উত্তর ভারতীয় ও জর্জীয় ভাষাতে শব্দটি বিদ্যমান। এছাড়া, "তেমুল" শব্দটি দিয়ে বোঝায় সৃজনশীলতা ও প্যাশন; বিভিন্ন মোঙ্গল শব্দের সাথে তেমুল যুক্ত হয়ে থাকে এবং তার অর্থ হয় হঠকারিভাবে অগ্রসরমান, সৃষ্টি সুখের উল্লাসে বা ভাবনায় তাড়িত হওয়া, আর হয়তো কল্পনার লাগাম ছেড়ে দেয়া। মোঙ্গলদের ভাষায় বললে, ছুটন্ত ঘোড়ার চোখের দৃষ্টি, যে ঘোড়া ছুটছে তার নিজের গন্তব্যে, আরোহীর কোনো পরোয়া না করেই।

সঠিক অনুচ্ছেদ শিরোনাম কোনটি?
titleA. গের
titleB. উৎসব
titleC. প্রথা ও সংস্কার
titleD. ঐতিহ্যবাহী মূল্যবোধ
উত্তর: titleD
উসমানীয় সাম্রাজ্য ছিল ইসলামি সাম্রাজ্য। অমুসলিম নাগরিকদের ইসলামি প্রথানুযায়ী রাষ্ট্রীয় স্বীকৃতি ও নিরাপত্তা প্রদান করা হয়।

১৫শ শতাব্দীর দ্বিতীয়ার্ধের আগ পর্যন্ত সাম্রাজ্যে মুসলিম সংখ্যালঘুদের শাসনের অধীনে খ্রিষ্টান সংখ্যাগরিষ্ঠতা ছিল। ১৯ শতকের শেষের দিকে অমুসলিম জনসংখ্যা কমতে থাকে। অভিবাসন এর অন্যতম কারণ ছিল। ১৮২০ এর দশকে ৬০% মুসলিম ছিল যা ১৮৭০ এর দশকে ৬৯% এবং পরে ১৮৯০ এর দশকে ৭৬% এ পৌছায়। ১৯১৪ সাল নাগাদ, ১৯.১% জনসংখ্যা ছিল অমুসলিম। এদের অধিকাংশ ছিল খ্রিষ্টান গ্রীক, এসিরিয়ান, আর্মেনিয়ান ও ইহুদি।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. স্থাপত্য
titleC. অবনতি ও আধুনিকায়ন (১৮২৮-১৯০৮)
titleD. ধর্ম
উত্তর: titleD
মুজিবুল হক মুজিব ৩১ মে, ১৯৪৭ তারিখে কুমিল্লা জেলার চৌদ্দগ্রাম উপজেলার ৪নং শ্রীপুর ইউনিয়নের বসুয়ারা গ্রামে এক সাধারণ পরিবারে জন্মগ্রহণ করেন।

তিনি গ্রামের পার্শ্বেই উত্তর পদুয়া প্রাথমিক বিদ্যালয়ে ভর্তি হন যা ১৯১৭ সালে প্রতিষ্ঠিত এতদ্অঞ্চলের সর্বপ্রাচীন একটি স্কুল এবং সেখানেই তিনি প্রাথমিক শিক্ষা সম্পন্ন করেন। অতঃপর গ্রামের বাড়ি বসুয়ারা থেকে ৫ কিলোমিটার দূরে কাশীনগর বসন্ত মেমোরিয়াল (বিএম) হাইস্কুলে ষষ্ঠ শ্রেণীতে ভর্তি হন। এ স্কুল থেকেই তিনি কৃতিত্বের সঙ্গে এসএসসি পরীক্ষায় উত্তীর্ণ হন। অতঃপর ১৯৭০ সালে কুমিল্লা ভিক্টোরিয়া কলেজ থেকে কৃতিত্বের সাথে বি.কম পরীক্ষায় উত্তীর্ণ হন। বি.কম পাসের পর তিনি উচ্চ শিক্ষার জন্য ঢাকায় আসেন এবং ঢাকায় সি.এ (চার্টার্ড এ্যাকাউন্ট্যান্ট) ফার্মে ভর্তি হয়ে মুক্তিযুদ্ধ শুরু হওয়ার পূর্ব পর্যন্ত সি.এ কোর্সে লেখাপড়া করেন

সঠিক অনুচ্ছেদ শিরোনাম কোনটি?
titleA. জন্ম ও শিক্ষা
titleB. রাজনৈতিক জীবন
titleC. জনগণের প্রতিনিধি
titleD. মুক্তিযুদ্ধে অংশগ্রহণ
উত্তর: titleA
আলাউদ্দীন সরকার (শিবা শানু) একজন বিলিয়নিয়ার, যার সুইস ব্যাংকে হাজার কোটি টাকা জমা। ব্যাংক একাউন্টের পাসওয়ার্ড, আলাউদ্দীনের হাতের পেনড্রাইভে লুকানো আছে। আলাউদ্দীনের সেই সুইস ব্যাংক একাউন্টের পাসওয়ার্ড পেতে মরিয়া উয়ে উঠেন ভিক্টর (মিশা সওদাগর), যিনি আন্ডারওয়ার্ল্ডের মাফিয়া ডন। একদিন আলাউদ্দীন জিম করতে এলে, ভিক্টরের লোক তার কাছ থেকে পেনড্রাইভ নিতে ফন্দি আঁটে, এবং ঘটনা চক্রে পেনড্রাইভটি এসে রুশোর (ইমন) কাছে, যিনি একজন অটিস্টিক রোগী। পেনড্রাইভটি তার বড় ভাই রুদ্রের (শাকিব খান) নজরে পড়লে, সেটা ফেরত দিতে আলাউদ্দীনের অফিসে যায়, গিয়ে দেখে কারা যেন আলাউদ্দীনকে ছুরিকাঘাত করেছে। আলাউদ্দীন মরার আগে তার সুইস ব্যাংক একাউন্টের ব্যক্তিগত পাসওয়ার্ড রুদ্রকে বলে যায়, এবং বলেন যে টাকাগুলো যেন বাংলাদেশের রিহ্যাবিলিটেশন ফান্ডে জমা দিয়ে দেয়, এবং এই টাকার জন্যই ভিক্টর তাকে হত্যা করতে চায়। 
ঘটনাস্থলে পুলিশের স্পেশাল ব্র‍্যাঞ্চ কর্মকর্তা এসি কবির খান (অমিত হাসান), আলাউদ্দীন মৃত্যুর ক্ল্যু খুঁজতে থাকেন। ভিক্টর পুলিশ কর্মকর্তা ডিসিডিভি ভিক্টর সেজে ঘটনাস্থলে পেনড্রাইভ খুঁজতে থাকেন, কিন্তু তিনি পেনড্রাইভ কোথাও খুঁজে পাননি।

ফলশ্রুতিতে ভিক্টর ডাক্তার শবনম (রুদ্রের চিকিৎসক) (শবনম বুবলি), রুদ্র ও রুশোকে সন্দেহ করে, এদের কাছে পেনড্রাইভটি থাকতে পারে।


সঠিক অনুচ্ছেদ শিরোনাম কোনটি?
titleA. কাহিনি সংক্ষেপ
titleB. হোম ভিডিও
titleC. অভিনয়শিল্পী নির্বাচন
titleD. প্রচারণা
উত্তর: titleA
আয়ুর্বেদ হলো ভারতবর্ষের প্রাচীন চিকিত্সাশাস্ত্রের এক অঙ্গ। প্রায় ৫০০০ বছর পূর্বে ভারতবর্ষেরই মাটিতে এই চিকিৎসা পদ্ধতির উত্‌পত্তি হয়। আয়ুর্বেদ শব্দটি হলো দুটি সংস্কৃত শব্দের সংযোগে সৃষ্টি-যথা ‘আয়ুষ’, অর্থাৎ ‘জীবন’ এবং ‘বেদ’ অর্থাৎ ‘বিজ্ঞান’। যথাক্রমে আয়ুর্বেদ শব্দটির অর্থ দাঁড়ায় ‘জীবনের বিজ্ঞান’। এটি এমনই এক চিকিৎসা পদ্ধতি যাতে রোগ নিরাময়ের চেয়ে স্বাস্থ্যকর জীবনযাত্রার প্রতি বেশী জোর দেওয়া হয়। রোগ নিরাময় ব্যবস্থা করাই এর মূল লক্ষ্য।

আয়ুর্বেদের মতে মানব দেহের চারটি মূল উপাদান হোল দোষ, ধাতু, মল এবং অগ্নি। আয়ুর্বেদে এগুলি বিশেষ তাৎপর্যপূর্ণ, তাই এগুলিকে ‘মূল সিদ্ধান্ত’ বা ‘আয়ুর্বেদ চিকিৎসার মূল তত্ত্ব’ বলা হয়।

সঠিক অনুচ্ছেদ শিরোনাম কোনটি?
titleA. সুস্থতা এবং অসুস্থতা
titleB. মূল ধারণা
titleC. অগ্নি
titleD. পঞ্চমহাভূত
উত্তর: titleB
২০১৩ সালের ন্যায় এ প্রতিযোগিতায়ও আটটি দেশের জাতীয় মহিলা ক্রিকেট দল অংশ নেয়। প্রাথমিক পর্যায়ে দলগুলোকে দুই গ্রুপে বিভক্ত করা হয়। প্রতি গ্রুপের শীর্ষস্থানীয় দুইটি দল সেমি-ফাইনালে পদার্পণ করবে। চূড়ান্ত খেলায় অংশগ্রহণকারী দুই দল ২০১৬ সালের বিশ্ব টুয়েন্টি২০ প্রতিযোগিতায় খেলার সুযোগ পাবে। পূর্বের ন্যায় সেমি-ফাইনালে বঞ্চিত চার দল স্বান্তনাসূচক প্রতিযোগিতা হিসেবে শীল্ডে অংশ নিবে।

আট দলের মধ্যে চূড়ান্ত খেলায় উত্তীর্ণ হওয়ায় বাংলাদেশ ও আয়ারল্যান্ড স্বয়ংক্রিয়ভাবে ২০১৪ সালের বিশ্ব টুয়েন্টি২০ প্রতিযোগিতায় খেলার সুযোগ পায়। স্বাগতিক থাইল্যান্ড-সহ অন্য পাঁচটি দল আঞ্চলিক প্রতিযোগিতার মাধ্যমে খেলার সুযোগ পায়। আইসিসি আমেরিকাস অঞ্চল থেকে কোন দল খেলার যোগ্যতা লাভ করেনি। এর প্রধান কারণ ছিল ২০১৪ সালের আইসিসি আমেরিকাস মহিলাদের চ্যাম্পিয়নশীপের অর্থস্বল্পতা। ফলশ্রুতিতে ইউরোপ থেকে অতিরিক্ত আরও একটি দেশ শূন্যস্থান পূরণ করে। বাংলাদেশ, চীন, পাপুয়া নিউগিনি ও স্কটল্যান্ড মহিলা দল প্রথমবারের মতো বাছাইপর্বে অংশ নেয়।

সঠিক অনুচ্ছেদ শিরোনাম কোনটি?
titleA. গ্রুপ বি
titleB. চূড়ান্ত অবস্থান
titleC. গ্রুপ এ
titleD. যোগ্যতা ও খেলার ধরণ
উত্তর: titleD
২০১১ সালের হিসেব অনুযায়ী কালকিনির গড় সাক্ষরতার হার শতকরা ৪৯% (পুরুষ ৫১%, নারী ৪৭.২%)। এ উপজেলায় ২১৭ টি সরকারি প্রাথমিক বিদ্যালয়, ২২ টি কমিউনিটি প্রাথমিক বিদ্যালয়, ৬১ টি মাধ্যমিক বিদ্যালয়, ৩১ টি মাদ্রাসা, ৬১ টি এবতেদায়ী মাদ্রাসা, ০৭ টি কলেজ, ০২ টি কারিগরি কলেজ রয়েছে।

উল্লেখযোগ্য শিক্ষা প্রতিষ্ঠানের মধ্যে রয়েছে সরকারি শেখ হাসিনা একাডেমি এন্ড উইমেন্স কলেজ (১৯৯৫), ডি.কে. আইডিয়াল সৈয়দ আতাহার আলী একাডেমি এন্ড কলেজ (১৯৬৪), সাহেব রামপুর কবি নজরুল ইসলাম কলেজ (১৯৭২), কালকিনি সৈয়দ আবুল হোসেন কলেজ (১৯৭২), শশিকর শহীদ স্মৃতি কলেজ (১৯৭৩), কালিনগর উচ্চ বিদ্যালয় (১৯০৪), মহিষমারী বালিকা উচ্চ বিদ্যালয় (১৯১৮), বীরমোহন উচ্চ বিদ্যালয় (১৯১৯), নবগ্রাম উচ্চ বিদ্যালয় (১৯৪৩), শশিকর উচ্চ বিদ্যালয় (১৯৪৩), কালকিনি পাইলট উচ্চ বিদ্যালয় (১৯৪৬), সাহেব রামপুর বহুমুখী উচ্চ বিদ্যালয় (১৯৪৬), খাসেরহাট উচ্চ বিদ্যালয় (১৯৬০), গোপালপুর উচ্চ বিদ্যালয় (১৯৭০), কালকিনি উচ্চ বালিকা বিদ্যালয় (১৯৭২), দর্শনা উচ্চ বিদ্যালয় (১৯৭৩), শশিকর উচ্চ বালিকা বিদ্যালয় (১৯৮২), স্নানঘাটা মাদ্রাসা(১৯২৬) প্রভৃতি। এ উপজেলার ইউনিয়নগুলোর মধ্যে, নবগ্রাম ইউনিয়নের শিক্ষার হার প্রায় ৬৭.৫% ও লক্ষীপুর ইউনিয়নের ৩৬.৫%।

কালকিনি উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।

মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে। কালকিনিতে উচ্চ মাধ্যমিকের পর উচ্চ শিক্ষার জন্য বেশ কয়েকটি কলেজ রয়েছে যা জাতীয় বিশ্ববিদ্যালয়ের অধীনে বিএ ও এমএ ডিগ্রি প্রদান করে।

সঠিক অনুচ্ছেদ শিরোনাম কোনটি?
titleA. সংস্কৃতি ও খেলাধুলা
titleB. স্বাস্থ্য
titleC. শিক্ষা
titleD. ভূগোল
উত্তর: titleC
ঊনসত্তরের গণঅভ্যুত্থান ও ১৯৭১ এর মুক্তিযুদ্ধে সক্রিয় অংশগ্রহণ ছাড়াও ১৯৯০ ও ১৯৯৬-এর গণআন্দোলনে তার সক্রিয় ভূমিকা ছিল। ১৯৯৩ সালে রাজশাহী বিশ্ববিদ্যালয়ে সাংস্কৃতিক কর্মকাণ্ডের নিষেধাজ্ঞার বিরুদ্ধে প্রতিবাদ করতে গিয়ে তিনি পুলিশের নির্যাতনের শিকার হন। ১৯৯৬ সালে তার নেতৃত্বে রাজশাহীতে অনুশীলন নাট্যদল, উদীচী রাজশাহী জেলা সংসদ ও রাজশাহী থিয়েটার সম্মিলিতভাবে গড়ে তুলেছিলো জনতার মঞ্চ। সেখানে তিনি তৎকালীন সরকারের ভোট কারচুপি ও প্রহসনের নির্বাচনকে উপজীব্য করে তাৎক্ষণিকভাবে ব্যঙ্গাত্বক স্ক্রিপ্ট লিখেন এবং তা জনতার মঞ্চে অভিনীত হত। সরকারের মানবাধিকার পরিপন্থি কর্মকাণ্ডের প্রতিবাদ করায় ২৪ আগস্ট ২০০৭, সরকারের বিশেষ বাহিনী রাজশাহী বিশ্ববিদ্যালয়ের অন্য কয়েকজনের সাথে তাকে গ্রেফতার করে। এরপর তাকে রিমান্ডে নিয়ে নির্যাতন শেষে কারাগারে প্রেরণ করা হয়। তীব্র গণআন্দোলনের মুখে তৎকালীন তত্ত্বাবধায়ক সরকার ১০ ডিসেম্বর ২০০৭, তাকে কারাগার থেকে মুক্তি দিতে বাধ্য হয় এবং পরে তিনি আদালতে নির্দোষ প্রমাণিত হন। এছাড়াও রাজশাহী বিশ্ববিদ্যালয়ে টি. এস. সি. সি. নির্মাণ এবং নাট্যতত্ত্ব ও সঙ্গীত বিভাগ খোলার পিছনেও তার অগ্রণী ভূমিকা রয়েছে।

সঠিক অনুচ্ছেদ শিরোনাম কোনটি?
titleA. জন্ম ও পারিবারিক জীবন
titleB. পুরস্কার ও সম্মাননা
titleC. নাটক
titleD. সংগ্রামী ভূমিকা
উত্তর: titleD
আলেক্সান্ডার প্রকা সর্বপ্রথম বৃহদায়তন ভেক্টর বোসন ক্ষেত্র সমীকরণ এবং পারমাণবিক বলের মেসন ক্ষেত্রের উন্নয়ন ও বিবৃতি প্রদান করেন। প্রকা'র সমীকরনগুলো ওলফগ্যাঙ পাউলির কাছে জানা ছিল যিনি সমীকরণ গুলো তার নোবেল ঠিকানায় উল্লেখ করেন, এবং সমীকরণ গুলো ইউকাওয়া, ওয়েনজেল, তাকেতানি, সাকাটা, কেমার, হিটলার এবং ফ্রহলিচ দের কাছেও জানা ছিল যারা নিউক্লীয় পদার্থবিজ্ঞানে পারমাণবিক নিউক্লিয়াসের উন্নয়নের জন্য প্রকা'র সমীকরণ গুলো মূল্যায়ন করেন। 

সঠিক অনুচ্ছেদ শিরোনাম কোনটি?
titleA. পারমাণবিক ক্ষয়
titleB. প্রকা'র বৃহদায়তন ভেক্টর বোসন ক্ষেত্রের সমীকরণ
titleC. ইতিহাস
titleD. ভারী মৌল উৎপাদন
উত্তর: titleB
২৩ নভেম্বর ২০১৮, পাকিস্তানে চীনা বিনিয়োগের বিরোধিতাকারী তিন সশস্ত্র বিচ্ছিন্নতাবাদী করাচিতে চীনের কনস্যুলেটে রক্ষী দুই পাকিস্তানি পুলিশকে হত্যা করেছিল। এরপরে হামলাকারীরা বিস্ফোরক ব্যবহার করে ভবনে প্রবেশের চেষ্টা করেছিল 

তালপুর, করাচি পুলিশের সিনিয়র সুপারিডেন্ট হিসাবে, পুলিশ ইউনিটকে পাশাপাশি বোমা ডিসপোজাল স্কোয়াড এবং ফায়ারম্যানদের নেতৃত্ব দিয়েছিল। তিনি ঘটনাস্থলে পৌঁছেছেন এমন প্রথম সিনিয়র অফিসার। তিনি এরপরে দুই ঘণ্টার লড়াই করেন এবং তা নেতৃত্ব দেন। এতে করে তিনটি আক্রমণকারীই নিহত হয়েছিল। 

রয়টার্সের মতে, কূটনৈতিক মিশনে হামলার সময় তার কর্মের প্রশংসা করা হয়েছে "অসংখ্য জীবন বাঁচানোর জন্য।" তাঁর পিস্তল বহনকারী এবং কমান্ডোদের দ্বারা বেষ্টিত তার একটি ছবি পাকিস্তান এবং চীনের সোশ্যাল মিডিয়ায় অনেকটা দৃষ্টি আকর্ষণ করেছে। তিনি পাকিস্তানের তমঘা-এ-কায়েদ-আজম পদকের জন্যও মনোনীত হয়েছেন, তিনি এই মনোনয়ন প্রাপ্ত প্রথম মহিলা। 

সঠিক অনুচ্ছেদ শিরোনাম কোনটি?
titleA. পেশা
titleB. ২০১৮ করাচি চীনা কনস্যুলেট আক্রমণ
titleC. শিক্ষা
titleD. জীবনের প্রথমার্ধ
উত্তর: titleB
২০১৭ সালের ১৪ এপ্রিল, আজারবাইজানের পার্লামেন্ট, জিবুতির সাথে আন্তঃসংসদীয় সম্পর্ক উন্নয়নের লক্ষ্যে একটি ওয়ার্কিং গ্রুপ প্রতিষ্ঠার ব্যাপারে সিদ্ধান্ত গ্রহণ করে। আজারবাইজান পার্লামেন্টের সদস্য ভুসাল হুসেইনভ এই গ্রুপের প্রধান হিসেবে কাজ করেন।

২০১৭ সালের ৩ মে, জিবুতির পার্লামেন্টের প্রধান মহাম্মদ আলি হুমেদ এর নেতৃত্বাধীন একটি প্রতিনিধি দল আজারবাইজান সফরে যায়। পরে আজারবাইজান পার্লামেন্টের স্পিকার ওগতে আসাদোভ, সেই দলটির সাথে বৈঠক করেন।

সঠিক অনুচ্ছেদ শিরোনাম কোনটি?
titleA. খোজালি গণহত্যার স্বীকৃতি
titleB. বেসামরিক বিমান চলাচলে অংশীদারিত্ব
titleC. আন্তঃসংসদীয় সম্পর্ক
titleD. ইতিহাস
উত্তর: titleC
সেব কো লন্ডনের চিসউইক এলাকায় জন্মগ্রহণ করেন। তার মা টিনা এ্যাঞ্জেলা লাল ৭৫ বছর বয়সে লন্ডনের হ্যামারস্মিথ ও ফুলহ্যাম এলাকায় ২০০৫ সালে মৃত্যুবরণ করেন। টিনা অর্ধ-ভারতীয় হিসেবে পাঞ্জাবী পিতা সর্দারী লাল এবং ভেরা শনের কন্যা ছিলেন। বাবা পিটার কো ৯ আগস্ট, ২০০৮ সালে ৮৮ বছর বয়সে মারা যান। ঐ সময় সেব কো বেইজিংয়ে অবস্থান করছিলেন।

শেফিল্ডে অবস্থানকালীন সময়ে সেব কো ট্যাপটন স্কুল ও আবেডেল গ্র্যাঞ্জ স্কুলে অধ্যয়ন করেন। এরপর তিনি দৌড়বিদরূপে ১২ বছর বয়সে হালামশায়ার হ্যারিয়ারে যোগ দেন। স্বল্প সময়েই তিনি মাঝারি পাল্লার দৌড়বিশারদের খ্যাতি অর্জন করেন। লাফবোরো ইউনিভার্সিটি এবং পরবর্তীতে হ্যারিঙ্গেতে অবস্থানকালীন স্মরণীয় হয়ে আছেন। কেননা, ঐ সময় তার নিজ দেশের পক্ষে প্রতিযোগিতায় অংশগ্রহণ করার মতো কোন প্রতিযোগী ছিলো না।

বাবা পিটার কো'র সবিশেষ তত্ত্বাবধানে সেব কো দৌড় শুরু করেন। কো অর্থনীতি এবং সামাজিক ইতিহাস বিষয়ে লাফবোরো ইউনিভার্সিটিতে পড়াশোনা করেন। ১৯৭৭ সালে স্পেনের স্যান সেবাস্টিয়ানে অনুষ্ঠিত ইউরোপীয়ান ইনডোর চ্যাম্পিয়নশীপের ৮০০ মিটার দৌড়ে অংশগ্রহণ করেন। এতে তিনি প্রথম বড় ধরনের সাফল্য অর্জন করেন। লাফবোরো ইউনিভার্সিটিতে থাকাকালীন জর্জ গ্যান্ডি নামীয় অ্যাথলেট কোচের পরামর্শক্রমে তিনি অনুশীলন করে সুবিশাল সফলতা ও দৌড়ে প্রভূত উত্তরণ ঘটান।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. খেলোয়াড়ী জীবন
titleC. শৈশবকাল
titleD. লন্ডন অলিম্পিক গেমস, ২০১২
উত্তর: titleC
হকের অধিনায়কত্বের নীতির বিষয়ে স্ট্যানলি জ্যাকসন লিখেছিলেন, প্রত্যেক খেলোয়াড় ও নিজের কল্যাণের দিকের কথা চিন্তা করে তাঁর ব্যক্তিগত আগ্রহ ছিল। তিনি তা শুরু করেন ও শেষ পর্যন্ত টিকেছিল। তাঁর প্রভূত্বসূলভ আচরণ দলের প্রত্যেক সদস্যদের কাছ থেকে সম্মানসূচক ও বিশ্বস্ততার মাধ্যমে অর্জিত হয়। আমি মনে করি যে, এরফলে দলটি অবশ্যই সুসংগঠিত হয়েছিল।

১৯০৯ সালে দল নির্বাচকমণ্ডলীর সভাপতির দায়িত্ব থেকে অবসর নেন। একই বছর তাঁকে উইজডেন বর্ষসেরা ক্রিকেটাররূপে মনোনীত করা হয় ও পুরস্কারটির শিরোনাম দেয়া হয় ‘লর্ড হক ও বর্ষসেরা চার ক্রিকেটার’।

সঠিক অনুচ্ছেদ শিরোনাম কোনটি?
titleA. প্রশাসনে অংশগ্রহণ
titleB. শিক্ষাজীবন
titleC. প্রারম্ভিক জীবন
titleD. মূল্যায়ণ
উত্তর: titleD
১৯৩৪ সালে নর্দাম্পটনশায়ারে যোগ দেন। একই বছরে ইয়র্কশায়ারের বিপক্ষে তার প্রথম-শ্রেণীর ক্রিকেটে অভিষেক ঘটে। তখন তার বয়স ছিল মাত্র ১৮ বছর। ঐ সময়ে দলটি বেশ দূর্বলমানের ছিল। মে, ১৯৩৫ সাল থেকে চার বছর ধরে লাগাতার কোন খেলায় জয়লাভে ব্যর্থ হয়। এছাড়াও কাউন্টি চ্যাম্পিয়নশীপের তালিকায় ১৯৩৪ সাল থেকে ১৯৩৮ সাল পর্যন্ত প্রত্যেক বছরই নিচেরসারিতে অবস্থান করতো। সাত বছর নবম স্থানে ও দুইবার নিচের দিক থেকে দ্বিতীয় স্থানে অবস্থান করে। ব্রুকস খুব দ্রুত দলের নিয়মিত খেলোয়াড়ে পরিণত হন।

সঠিক অনুচ্ছেদ শিরোনাম কোনটি?
titleA. অর্জনসমূহ
titleB. অবসর
titleC. টেস্ট ক্রিকেট
titleD. কাউন্টি ক্রিকেট
উত্তর: titleD
সাদায়াত দ্বীপের সাংস্কৃতিক জেলা বিশ্বমানের সাংস্কৃতিক সম্পদের বৃহত্তম একক ক্লাস্টার রাখার পরিকল্পনা করছে। লুভর আবুধাবি ছাড়াও এইগুলি অন্তর্ভুক্ত করার পরিকল্পনা  রয়েছে: জায়েদ জাতীয় জাদুঘর, যার নকশা করেছে  যুক্তরাজ্য ভিত্তিক স্থাপত্য সংস্থা ফস্টার এবং পার্টনারস এবং  পরিচালিত হবে যা লর্ড নর্মান ফস্টার দ্বারা; গগেনহেইম আবু ধাবি সমসাময়িক আর্টস জাদুঘর - বিশ্বের সবচেয়ে বড় গুগেনহিম এবং মধ্যপ্রাচ্যে অবস্থিত একমাত্র জাদুঘর; এটি জাহা হাদিদ দ্বারা নকশা করা একটি পারফর্মিং আর্টস সেন্টার; তাদো আন্দো এবং বিভিন্ন শিল্পকলা প্যাভিলিয়নের দ্বারা নকশা দিয়ে এখনে একটি সামুদ্রিক যাদুঘর নির্মাণ করা হবে।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. সংগ্রহ
titleD. স্থাপত্য
উত্তর: titleB